**Årsmøde i Alternativets lokalforening i Gribskov Kommune**
**28/3 2017 kl. 19:30 – 22:00**
**I Flygelstuen i Pyramiden i Gilleleje**

Dagsorden jævnfør vedtægterne:

1. Valg af dirigent
2. Valg af stemmetællere og referent(er)
3. Bestyrelsens beretning for Kommuneforeningen
4. Fremlæggelse af regnskab og budget til godkendelse
5. Behandling af forslag fra medlemmerne
6. Valg af forperson
7. Valg til bestyrelsen
8. Valg af revisor (er)
9. Eventuelt

**Referat**

**Der er 11 stemmeberettige medlemmer fra lokalkredsen til stede inklusiv vores nye medlem i Byrådet; Susan Kjeldgaard og bestyrelsen: Thorbjørn Lau Christensen (Forperson), Christian Stoltze-Laursen (Kasserer), Mogens Lebeda, Jamina Maria Mokrzyczka, Jeffrey Lins, Bjarne Christiansen.**

1. **Valg af dirigent**
Bestyrelsen foreslår Jeppe Hauberg Hansen, som vælges enstemmigt. Årsmødet er indkaldt i overensstemmelse med vedtægterne.
2. **Valg af stemmetællere og referent(er)**
Bestyrelsen foreslår Birte Skov Larsen som referent, og hun vælges enstemmigt. Desudover vælges 2 stemmetællere blandt de fremmødte; Jamina Maria Mokrzyczka og Lone Øhrberg.
3. **Bestyrelsens beretning for Kommuneforeningen**
Forperson, Thorbjørn fremlægger Bestyrelsens beretning, som også er fremsendt på skrift via E-mail sammen med dagsordenen. Hovedpunkter herunder:
	* Visionsdokumentet er under udarbejdelse, og er opgave til den ny bestyrelse at arbejde videre med.
	* Vi var til stede ved både Gilleleje og Helsinge kulturnætter - vi skal blive bedre til at finde en central placering og skabe opmærksomhed.
	* Der er arbejdet på, hvordan kommer videre med grøn omstilling på tværs af kommunegrænser.
	* Møde med DN, som vi skal samarbejde mere med fremover.
	* Etablering af bank konto, som er åben for tilskud.
	* Lidt flere medlemmer nu, sammenlignet med sidste år - fra 80 til 86 medlemmer.
	* Vi skal have lavet backing gruppe til KV17 kandidaterne.
	* For lidt fest og aktivisme, for meget papir, så formanden efterlyser input – han laver gerne papirarbejdet.

**Beretningen vedtages enstemmigt.**

1. **Fremlæggelse af regnskab og budget til godkendelse**
Kassereren, Christian fremlægger regnskab 2016 og budget 2017, som også var fremsendt inden mødet sammen med dagsordenen. I 2017 tilflyder kr. 15.000 fra Storkredsen. Spørgsmål fra Jeffrey om vi får valgkampagnetilskud, nu hvor vores byrådsmedlem Susan Kjeldgaard er medlem af Alternativet – svaret er nej.

**Regnskab 2016 og budget 2017 vedtages enstemmigt.**

1. **Behandling af forslag fra medlemmerne**

Forslagene i kursiv herunder er fremsendt rettidigt inden Årsmødet sammen med supplerende materiale om kandidaterne til KV17:

***A: Bestyrelsen foreslår at bringe vores lokale vedtægter i overensstemmelse med de landsdækkende vedtægters nye krav til lokalforeningers vedtægter. Forslaget er behandlet på 2 møder i vinterens løb, hvor alle har været velkomne til at deltage. Vi håber derfor, at forslaget kan vedtages uden de store sværdslag. Forslaget er vedlagt.***

Meget få paragraffer er op til lokalkredsen at specificere, og disse fremlægges af Forpersonen. Vedtægterne skal også godkendes af Landssekretariatet. Jeppe Hansen spørger om nogen ønsker skriftlig afstemning. Ingen ønsker det, og **vedtægterne vedtages enstemmigt**.

***B: Valg af kandidater til kommunalvalg i november 2017. Kandidaternes præsentationer af dem selv vedlægges. Selvom der ikke er flere kandidater end der skal bruges, ønsker bestyrelsen alligevel en skriftlig afstemning gennemført for at forsamlingen kan vise sin opbakning til dem. Der afholdes supplerende valg af kandidater d. 7/6 2017 da mindst 1 kandidat ikke har været medlem længe nok til at kunne blive valgt på årsmødet.***

De to kandidater; Bjarne Christiansen og Esben Ingerslev præsenterer sig selv – ca. 2 min. til hver. Der stilles spørgsmål; herunder hvad de to kandidater vil arbejde med i byrådet.

**Bjarne** vil gerne gøre noget for udsatte borgere, social og miljømæssig bæredygtighed. Jeffrey spørger om holdning til Nationalparken, og vi diskuter at storbønderne har fri ejendomsrets, så det kan være svært at gøre det til mere end en betegnelse, der trækker turister til, uden noget særligt indhold. Jeppe spørger hvad Bjarne mener om natur generelt, hvilket leder til en diskussion af kystsikring som Bjarne er tilhænger af, f.eks. etablering af stenrev, som en del af det. I øvrigt fandtes stenrev tidligere, men de er blevet fjernet, så etablering er i virkeligeden visse steder naturgenopretning.

**Esben** vil primært arbejde for grøn omstilling, klima og miljø. Kortsigtet på kommunalt plan: ”Alle beslutninger i Byrådet bør baseres på mindst en parameter vedr. grøn omstilling, og mål for omlægning af kommunale køkkener til 100% økologi. På længere sigt klima og miljømål for 2030 på tværs af partier – f.eks. CO2 neutral kommune, hvis muligt. Velfærd for mennesker og for dyr, plads til alle, både unge, familier og ældre. Arbejder selv med flytbare systemer til frilandsgrise, som ønskes udviklet og udbredt. Herreløse katte skal der tages hånd om. Esben mener vi mangler en bevægelse, og stillede op i 2013 for Det Grønne Parti, men blev ikke valgt. Meldte sig ind i A, men fandt ikke nok genhør og meldte sig ind i Alternativet i 2015. Jeffrey spørger til Esbens holdning til Kommuneplanen, fordeling af beboelse og industri, men Esben har ikke sat sig ind i planen. Mener dog generelt, vi skal bevare erhverv i små samfund. Bjarne indskyder vi skal passe på virksomheder i små byer ikke bliver for store, og vi skal etablere nye industri områder, der kan tiltrække bæredygtig produktion. Jeppe spørger om Esbens holdning til Alternativet nationale politikker som vi selvfølgelig skal tilpasse os, men med et lokalt perspektiv. Esben har også drøftet med Økologisk Landsforening, hvordan man påvirker politikkerne. Esben nævner i øvrigt madsamling.dk som starter i Helsinge 4. august. Lignende projekter skal sættes i system.

Der laves skriftlig afstemning. Man kan stemme på begge kandidater (jævnfør §5 stk .4) alle kandidater skal have mindst 50 % tilslutning.

***Pause under optællingen***

**11 stemmer til Bjarne (100%) og 11 til Esben (100%), så de er begge valgt som kandidater til KV17.**

***C: Bestyrelsen ønsker årsmødets godkendelse til at indgå i valgteknisk samarbejde ved kommunalvalget i november 2017 og derefter en tilkendegivelse af hvilke andre partier vi helst vil lave dem med, hvis ellers de partier har lyst at lave dem med os.***

Thorbjørn fremlægger valgforbundsprincippet, og går ind for det, men der er pt. kun to forbund; det røde (A, B NG, SF, Ø) og det blå (V, C, DF, LA, NB), lokallisten og KD stiller ikke op. Susan og Christian går ind for at vi tilslutter os det røde forbund, for at kunne vælte V og blå blok, som påstår rød blok ikke vil samarbejde. Bjarne nævner en anden mulighed; at kalde det en grønt valgforbund med to røde partier, hvilket Birte tilslutter sig – vigtigt at italesætte os som grønne, og et grønt fremfor et rødt valgforbund. Christian foreslår det samarbejdende forbund, men alle skal med for at få mest muligt magt. Diskussion af fordele og ulemper og Susan fremhæver at det politiske arbejder er mere person båret end politisk, men andre fremhæver, at vi skal se det fra vælgernes side, de fleste stemmer ikke i forhold til byrådsmedlemmernes interne forhold, som de ikke kender til, men stemmer efter partiernes udmeldinger. Lone foreslår at vi regner på den situation, at vi får samme tilslutning som til Folketingsvalget – regnestykket viser at vi ville få et medlem til byrådet. Kan vi stille betingelser ved at indgå i forbund? –Susan siger at man kan prøve alt, men det kan være svært at håndhæve.

***Susan forlader mødet af private årsager***

Bjarne nævner flere niveauer af valgforbund – har talt med Ø om det, men ingen har hørt om den mulighed. Jeffrey foreslå at vi indkalder til ekstraordinær General Forsamling (GF), når forbund er definerede – vi ved jo ikke, om det bliver de to, vi har hørt om (blå og rød).

Bestyrelsen anmoder om retten til sammen med kandidaterne at indgå valgforbund, hvis ikke de får det mandat indkaldes til GF.

**Resultatet bliver 8 for, en imod og en stemmer ikke, hvilket** **betyder, det bliver bestyrelsens opgave sammen med kandidaterne at indgå valgforbund.**

Der stemmes om, hvilke partier vi gerne vil vi samarbejde med – vi tager et parti af gangen og registrerer tilslutning til samarbejde. Resultatet føres ikke til referat, men arkiveres i Bestyrelsens arkiv til arbejdet med at etablere valgforbund.

**6. Valg af forperson**
Thorbjørn Lau Christensen er villig til genvalg. Ingen andre kandidater har meldt sig. Der afholdes skriftlig afstemning. **10 stemmer til Thorbjørn som hermed er valgt.**

**7. Valg til bestyrelsen**
Der skal vælges mindst 4 og højst 6 personer til bestyrelsen foruden for-personen. Den eksisterende bestyrelse:

Mogens Lebeda ønsker ikke genvalg
Christian Stoltze-Laursen stiller op igen
Jamina Maria Mokrzyczka ønsker ikke genvalg
Jeffrey Lins stiller op igen
Bjarne Christiansen stiller op igen

De 2 kandidater, der lige akkurat ikke får stemmer nok til at blive valgt ind, bliver i stedet suppleanter, prioriteret i rækkefølge efter deres stemmetal. Jeppe Hauberg Hansen stiller op til Bestyrelsen, hvilket betyder, **der er 4 kandidater til bestyrelsen udover formanden, og de bliver enstemmigt valgt.**

Der er ingen kandidater, som ikke er kommet i bestyrelsen, så **Jamina Maria Mokrzyczka og Birte Skov Larsen stiller op som suppleanter og bliver enstemmigt valgt.**

Herunder den nye bestyrelse, som konstituerer sig ved førstkommende møde, bortset fra forpersonen, der allerede er valgt:

 **Thorbjørn Lau Christensen (forperson)**

**Christian Stoltze-Laursen
Jeffrey Lins
Bjarne Christiansen**

**Jeppe Hauberg Hansen**

**Suppleanter: Jamina Maria Mokrzyczka og Birte Skov Larsen**

**8. Valg af revisor (er)**
Bestyrelsen foreslår, at der vælges en revisor blandt de fremmødte. **Lone Øhrberg stiller op og bliver valgt**

**9. Eventuelt**

Hvordan får vi aktiveret flere medlemmer? Kan man evt. kontakte nogen, og høre om de vil hjælpe med specifikke opgaver. Alle kan se oplysninger om medlemmer, der har valgt at stå frem offentligt på listen, men kun bestyrelsen har adgang til den fulde medlemsliste.

Thorbjørn siger vi har brug for at komme i Ugeposten og evt. Frederiksborg Amtsavis om vores nye kandidater. Jeppe påtager sig opgaven at sende noget til aviserne.

Lone glæder sig over, at det vi startede for 2 år siden nu bærer frugt ☺

Esben, Bjarne og Susan har aftalt sammen at læse og diskuter økonomiudvalgsmateriale op til udvalgsmøderne.

Årsmødet slutter kl. 22.30

**Underskrifter**

Referent: Birte Skov Larsen Forperson: Thorbjørn Lau Christensen

Dato: Dato:

Underskrift: Underskrift: